પરંતુ અફસોસ કે આ એપ લોન્ચ થઈ તે વાતને બે વર્ષ કરતાં વધુ સમય થયો છે છતાં જાણે કે રનર-અપ રહેલી એપને ફરી વાર સ્પર્ધામાં મૂકીને વિજેતા જાહેર કરવા ઇચ્છા ન ધરાવતાં હોય તેમ તેને આજદિન પર્યંત યુનિવર્સિટીએ એક પણ વાર અપડેટ કરી નથી. નવસારી કૃષિ યુનિવર્સિટીના આઈટી વિભાગના વડા બંકિમ રાદડિયા કહે છે, “અમે સાયન્સ અને ટેક્નોલોજી વિભાગ પાસે મદદ માગી છે. અમારાં કૃષિવિજ્ઞાન કેન્દ્રો પર તાલીમ લેવા આવતા ખેડૂતો એપની પ્રશંસા પણ કરે છે અને સુધારાવધારા પણ સૂચવે છે. બે વર્ષ જૂની માહિતીને અપડેટ કરવાનું અમારી વિચારણામાં છે.”